**Ministru kabineta noteikumu projekta**

**„Grozījums Ministru kabineta 2015. gada 18. augusta noteikumos Nr.475 “Valsts un Eiropas Savienības atbalsta piešķiršanas kārtība**

**pasākumā “Pamatpakalpojumi un ciematu atjaunošana lauku**

**apvidos” atklātu projektu iesniegumu konkursu veidā”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījums Ministru kabineta 2015. gada 18. augusta noteikumos Nr. 475 “Valsts un Eiropas Savienības atbalsta piešķiršanas kārtība pasākumā “Pamatpakalpojumi un ciematu atjaunošana lauku apvidos” atklātu projektu iesniegumu konkursu veidā”” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 5. panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 18. augusta noteikumu Nr. 475 “Valsts un Eiropas Savienības atbalsta piešķiršanas kārtība pasākumā “Pamatpakalpojumi un ciematu atjaunošana lauku apvidos” atklātu projektu iesniegumu konkursu veidā” 1. pielikums nosaka vienam atbalsta pretendentam plānošanas periodā no 2014. līdz 2020. gadam pieejamo atbalstu.  Noteikumu projekts paredz izmaiņas, kas saistītas ar grozījumiem Latvijas Lauku attīstības programmā 2014.–2020.gadam (turpmāk – LAP), kurus š.g. 9. februārī apstiprinātaja Eiropas Komisija (Eiropas Komisijas 2018. gada 9. februāra īstenošanas lēmums Nr.C(2018)935, ar ko apstiprina grozījumu Latvijas lauku attīstības programmā atbalstam no Eiropas Lauksaimniecības fonda lauku attīstībai). Tā kā Eiropas Parlamenta un Padomes 2013. gada 17. decembra Regulas (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 II pielikumā nav noteikts, ka LAP būtu jānorāda maksimālais atbalsta apmērs vienam projektam vai atbalsta pretendentam, ar iepriekš minētajiem grozījumiem LAP šis nosacījums tika svītrots, paredzot iespēju to noteikt nacionālajos tiesību aktos.  Tā kā LAP vairs nav noteikts maksimālais atbalsta ierobežojums 4 000 000 *euro* apmērā vienam atbalsta pretendentam, noteikumu projekts paredz pašvaldībām, kurām bija samazinātais atbalsta apmērs, to palielināt. Atbalsta apmēra noteikšanai piemēro aprēķina metodiku (kas tiek izmantota jau no 2014. gada) ar šādu proporciju: pašvaldības kopējais grantsceļu garums (40%), reģistrēto lauksaimniecības dzīvnieku skaits (30%) un laukaugu platība (30%). Šī metodika ir iekļauta Latvijas Lauku attīstības programmā 2014.–2020.gadam, kura tika apstiprināta Eiropas Komisijā 2015.gada 13.februārī (Eiropas Komisijas 2015.gada 13.februāra īstenošanas lēmums C(2015) 839, ar ko apstiprina Latvijas lauku attīstības programmu atbalstam no Eiropas Lauksaimniecības fonda lauku attīstībai).  Pasākumam “Pamatpakalpojumi un ciematu atjaunošana lauku apvidos” kopējais pieejamais publiskais finansējums (plānošanas periodā 2014.-2020. gadam) nemainās – 126 635 591 *euro*, kā arī saglabājas atbalsta intensitāte 90 procentu apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz visiem atbilstošajiem atbalsta pretendentiem pasākumā “Pamatpakalpojumi un ciematu atjaunošana lauku apvidos”. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās.  Atbalsta pretendentiem un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Konsultācijas ar pašvaldību interešu pārstāvi – Latvijas Pašvaldību savienību. |
| 2. | Sabiedrības līdzdalība projekta izstrādē | 2018. gada 28. jūnijā pirms noteikumu projekta izstrādes notika konsultācijas ar Latvijas Pašvaldību savienību.  Informācijas par noteikumu projektu 2018.gada 20.jūlijā tika ievietota Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā „Sabiedriskā apspriešana”. |
| 3. | Sabiedrības līdzdalības rezultāti | Latvijas Pašvaldību savienība konceptuāli atbalsta noteikumu projektā ietverto grozījumu.  Par tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Jānis Dūklavs

Karlsone 67027077

andra.karlsone@zm.gov.lv